PATVIRTINTA

 Panevėžio 5-osios gimnazijos direktoriaus

 2023 m. spalio 9 d. įsakymu Nr. V-228

**PANEVĖŽIO 5-OSIOS GIMNAZIJOS MOKINIŲ  UNIFORMOS DĖVĖJIMO**

**TVARKOS APRAŠAS**

**I. BENDROJI DALIS**

1. Panevėžio 5-osios gimnazijos uniformos dėvėjimo tvarkos aprašas nustato mokinių uniformos dėvėjimo tvarką.
2. Mokinio uniforma – mokinių vienybės, pagarbos gimnazijai ir jos tradicijoms išraiška, vidinės kultūros, estetinio skonio ugdymo dalis.

**II. MOKINIŲ UNIFORMOS DĖVĖJIMO TVARKA**

1. Uniforma dėvima kiekvieną dieną visus mokslo metus, išskyrus penktadienį, kuris skiriamas uniformai skalbti, valyti.

3.1. Kasdienės uniformos pasirinkimo galimybės:

3.1.1. šviesiai pilkas mokyklinis švarkas su gimnazijos ženkleliu;

3.1.2. šviesiai pilkos spalvos mokyklinis megztinis su gimnazijos ženkleliu;

3.1.3. pilkos spalvos mokyklinis džemperis su užrašu „Forever 5“;

3.1.4. marškinėliai (be užrašų ir piešinių);

3.1.5. polo marškinėliai su užrašu „Forever 5“;

3.1.6. sijonas;

3.1.7. kelnės arba džinsai (neplėšyti).

1. Valstybinių, gimnazijos švenčių, konkursų, reprezentacinių renginių, egzaminų metu, taip pat atstovaudami gimnazijai rajono ir respublikiniuose renginiuose, mokiniai privalo dėvėti mokyklinę uniformą, skirtą šventinėms dienoms.

4.1. Šventinė uniforma:

4.1.4. šviesiai pilkas mokyklinis švarkas su gimnazijos ženkleliu;

4.1.2. balti marškiniai, palaidinė;

4.1.3. tamsios spalvos kelnės;

4.1.4. tamsios spalvos sijonas;

4.1.5. mėlynas kaklaraištis.

1. Be uniformos mokinys į gimnaziją gali atvykti švaros akcijų, išvykų bei ekskursijų ar kitų su mokytojais suderintų renginių metu.
2. Mokinio uniforma turi būti švari ir tvarkinga.
3. Rekomenduojama mokinio uniformos vidinę pusę paženklinti savininko vardu ar kitu inicialu.
4. Sportinė apranga dėvima tik per fizinio ugdymo ir šokių pamokas arba varžybų metu.
5. Gimnazijos patalpose draudžiama dėvėti:
	1. bliuzoną ar džemperį su gobtuvu,
	2. storą megztinį ar kailinę liemenę, kurie trukdo užsivilkti mokyklinį švarką ar džemperį;
	3. permatomus, pilvą / pečius apnuoginančius, giliomis iškirptėmis drabužius;
	4. šortus ar bridžus;

9.5. drabužius, ant kurių yra ryškūs vaizdai ar užrašai, vaizduojami alkoholiniai gėrimai, rūkalai, necenzūriniai užrašai;

* 1. plėšytus drabužius;
	2. nešvarius drabužius;
	3. galvos apdangalus.

**III. MOKINIŲ UNIFORMOS DĖVĖJIMO PRIEŽIŪRA**

10. Mokyklinės uniformos nedėvėjimas prilygsta mokinio elgesio taisyklių pažeidimui.

11. Gimnazijos klasių vadovai, mokytojai, mokinių tėvai (globėjai, rūpintojai) ir gimnazijos specialistai kontroliuoja mokyklinių uniformų dėvėjimą.

12. Uniformų dėvėjimo priežiūrą pamokų metu vykdo dalykų mokytojai. Mokytojas, pastebėjęs mokinį be mokyklinės uniformos, įrašo pastabą į elektroninį dienyną.

13. Klasės vadovas, pastebėjęs mokinį be mokyklinės uniformos:

13.1. pirmą kartą pastebėjęs mokinį be uniformos, reiškia pastabą ir prašo paaiškinimo žodžiu;

13.2. antrą kartą pastebėjęs mokinį be mokyklinės uniformos, įrašo pastabą į elektroninį dienyną;

13.3. klasės vadovas dienyne radęs 3 pastabas dėl mokyklinės uniformos nedėvėjimo, siunčia mokinį pas socialinį pedagogą, jam mokinys raštu rašo pasiaiškinimą, kuris prisegamas prie drausmės pažeidimo akto;

13.4. jei ir toliau mokinys nedėvi mokyklinės uniformos (užpildžius 3 drausmės pažeidimo aktus dėl uniformos nedėvėjimo), siunčiamas į Vaiko gerovės komisijos posėdį, kuriame svarstomas mokinio elgesys;

13.5. atsižvelgdamas į VGK siūlymus gimnazijos direktorius skiria raštišką pastabą / įspėjimą / papeikimą / griežtą papeikimą;

14. Visais atvejais klasės vadovas informuoja tėvus (globėjus, rūpintojus).

15. Vieną kartą per mėnesį (esant poreikiui, ir dažniau) vykdomi uniformų dėvėjimo patikrinimai. Mokinys, vengiantis dėvėti uniformą (pastebėtas be uniformos per 3 patikrinimus), svarstomas Vaiko gerovės komisijos posėdyje, į kurį kviečiami mokinio tėvai (globėjai) ir direktoriaus įsakymu skiriama nuobauda.

**IV. MOKINIŲ UNIFORMOS ĮSIGIJIMO SĄLYGOS**

16. Mokinio uniforma įsigyjama mokinių tėvų (globėjų, rūpintojų) lėšomis.

17. Uniformų tiekėjai:

17.1. Norintieji įsigyti naują mokyklinį švarką, megztinį ir kaklaraištį turėtų kreiptis į UAB „ManoVita“. Parduotuvės adresas: Klaipėdos g. 36, Panevėžys. Tel. 8 45 463596; 8 648 39991. El. paštas: manovita.pan@gmail.com

17.2. Norintieji įsigyti naują mokyklinį džemperį ir / ar polo marškinėlius su užrašu „Forever 5“ turėtų kreiptis į UAB „Elva“ atstovus <https://elva.lt/panevezio-5-oji-gimnazija/>

17.3. Mokslo metų pradžioje UAB „Elva“ atstovams atvykus į gimnaziją, mokiniai mokyklinį džemperį ir / ar polo marškinėlius su užrašu „Forever 5“ gali užsisakyti gimnazijoje.

18. Gimnazisto uniformą galima įsigyti uniformų mugėje, kuri vyksta gimnazijoje vasaros atostogų metu.

**V. BAIGIAMOSIOS NUOSTATOS**

19. Mokiniai su Aprašu supažindinami pasirašytinai kiekvienų mokslo metų rugsėjo mėnesį klasių valandėlių metu, mokinių tėvai (globėjai, rūpintojai) – pirmame mokinių tėvų susirinkime arba elektroniniu būdu.

20. Aprašas tvirtinamas ir keičiamas gimnazijos direktoriaus įsakymu.

21. Aprašas skelbiamas gimnazijos interneto svetainėje: <https://penktoji.lt/>